text: Ældre mand indebrændt
  08 juli 2012 kl. 07.37
  En ældre mand indebrændte søndag morgen i en ældrebolig i Hejls syd for Kolding.
  Branden brød ud ved 7-tiden søndag morgen - en times tid senere var ilden slukket.
  Ifølge Sydøstjyllands Politi er manden endnu ikke endeligt identificeret, så det er foreløbig uvist, om der er tale om villaens beboer.
  Politiet kender endnu ikke de nærmere omstændigheder ved branden, men kriminalteknikerne skal nu undersøge brandtomten nærmere.
  